SET ปิดวูบ 16 จุดเซ่นปัจจัยลบรอบด้าน “เทรดวอร์” ไม่ชัดเจน-งบฯบจ.อ่อนแอ
SET ปิดวูบ 16 จุดเซ่นปัจจัยลบรอบด้าน "เทรดวอร์" ไม่ชัดเจน-งบฯบจ.อ่อนแอ 
SET ปิดวูบ 16 จุดเซ่นปัจจัยลบรอบด้าน "เทรดวอร์" ไม่ชัดเจน-งบฯบจ.อ่อนแอ
11 พ.ย. 2562

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,622.12 จุด ลดลง 15.73 จุด (-0.96%) มูลค่าการซื้อขาย 47,552.38 ล้านบาท
10 หุ้นกดดัชนีวันนี้

ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยวันนี้ปรับตัวลงตามทิศทางตลาดทั่วโลกที่ปรับตัวลงกันทั่วหน้า ทั้งตลาดหุ้นในภูมิภาคเอเชียที่ต่างติดลบ เช่นเดียวกับตลาดในยุโรปที่เทรดบ่ายนี้ส่วนใหญ่ติดลบ และดาวโจนส์ฟิวเจอร์สก็ติดลบเล็กน้อย ทั้งนี้ เป็นผลจากความไม่แน่นอนของสงครามการค้าระหว่างสหรัฐฯ และจีน และยังมีแรงกดดันจากเหตุการณ์ประท้วงในฮ่องกงที่รุนแรงมากขึ้นด้วย
อย่างไรก็ดี ยังต้องรอดูพัฒนาการของสงครามการค้าเป็นหลัก ส่วนบ้านเราช่วงนี้ให้ติดตามการทยอยประกาศผลประกอบการของบริษัทจดทะเบียน หลังบริษัทที่ประกาศงบฯออกมาแล้วดูจะเปราะบางมาก ทำให้ Upside ถูกจำกัดที่ Valuation เนื่องจากเมื่องบฯอ่อนแอ ก็จะทำให้นักวิเคราะห์ฯทยอยปรับลดประมาณการลง
แนวโน้มการลงทุนในวันพรุ่งนี้ (12 พ.ย.) นายณัฐชาต กล่าวว่า ตลาดฯคงจะแกว่งไซด์เวย์ในกรอบแคบหลังจากที่วันนี้ปรับตัวลงไปมาก ซึ่งช่วงนี้ควรจะลงทุนหุ้นที่ได้ประโยชน์จากดอกเบี้ยขาลง และหุ้นที่เข้าไปในการคำนวณของ MSCI
พร้อมให้แนวรับ 1,600 จุด ส่วนแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AWC มูลค่าการซื้อขาย 3,131.72 ล้านบาท ปิดที่ 5.40 บาท ลดลง 0.65 บาท
PTT มูลค่าการซื้อขาย 2,061.27 ล้านบาท ปิดที่  45.25 บาท ลดลง 0.25 บาท
KBANK มูลค่าการซื้อขาย 1,616.21 ล้านบาท ปิดที่ 148.00 บาท ลดลง  4.50 บาท
IVL มูลค่าการซื้อขาย 1,614.65 ล้านบาท ปิดที่ 31.50 บาท ลดลง 1.50 บาท
PTTGC  มูลค่าการซื้อขาย  1,406.67 ล้านบาท ปิดที่   54.00 บาท  ลดลง  1.50 บาท